text: SønderjyskE henter Fredericia-spiller
  30 januar 2014 kl. 06.24
  Superligaklubben SønderjyskE henter den 24-årige forsvarsspiller Pierre Kanstrup i 1. divisionsklubben FC Fredericia på en leje-aftale.
  Pierre Kanstrup var anfører for i FC Fredericia.
  - Pierre Kanstrup har udviklet sig flot i FC Fredericia, hvor han har vist sig stærk i det opbyggende spil. Han kan spille flere pladser, som midtstopper, som back og også på den defensive midtbane, siger SønderjyskEs sportschef Ole Nielsen.
  - SønderjyskE kom med et godt tilbud, og samtidig er det en god mulighed for Pierre for at prøve sig af på højeste niveau, så vi synes, det er en god aftale, siger FC Fredericias direktør Stig Pedersen, der fortæller, at Pierre Kanstrup efter planen vender tilbage til FC Fredericia den 30. juni 2014.
  Fakta Pierre Kanstrup:
  Alder: 24 år (21.02. 1989)Højde: 188 cm.Position: Central forsvarsspiller, højre backKontrakt: 30.06. 2014 (lejeaftale)Landskampe: 16 U-landskampeTidligere Klubber: Brønshøj BK, Lyngby BK, Brøndby IF, FCFredericia.
  
  